นายกรัฐมนตรีและรัฐมนตรีว่าการกระทรวงกลาโหม สั่งกองทัพน้อมนำพระราชกระแสรับสั่งพระบาทสมเด็จพระเจ้าอยู่หัวเข้าช่วยเหลือประชาชนที่ประสบอุทกภัย
พล.ท.คงชีพ ตันตระวาณิชย์ โฆษกกระทรวงกลาโหม เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ กองทัพที่มีหน่วยงานในพื้นที่ นำกำลังพลและเครื่องมือช่าง เข้าไปสนับสนุนการช่วยเหลือประชาชนที่ได้รับผลกระทบจากอิทธิพลมรสุมตะวันตกเฉียงใต้ ส่งผลให้พื้นที่ของภาคเหนือ ภาคตะวันออกเฉียงเหนือและภาคใต้ ได้รับผลกระทบจากนำ้ท่วมฉับพลัน นำ้ป่าไหลหลาก และดินโคลนถล่มในหลายจังหวัด        โดยกำชับทุกเหล่าทัพ ให้น้อมนำพระราชกระแสรับสั่งพระบาทสมเด็จพระเจ้าอยู่หัว มาปฏิบัติอย่างรอบคอบ และทำงานร่วมกับส่วนราชการในพื้นที่ ติดตามสถานการณ์ เตรียมความพร้อมเผชิญเหตุ เข้าช่วยเหลือประชาชนในพื้นที่เสี่ยงทันที สำหรับพื้นที่ที่สถานการณ์คลี่คลายแล้ว ให้ร่วมกันเร่งฟื้นฟู ซ่อมแซมบ้านเรือนราษฎร โรงเรียน และเส้นทางสัญจรที่ได้รับความเสียหาย เพื่อให้ประชาชนสามารถกลับมาใช้ชีวิตตามปกติได้โดยเร็ว